
О Б Щ И Н С К И   С Ъ В Е Т  -  Д И М О В О
Тел. 09341/2260; тел/ факс  094/601272; e-mail: obs_dimovo@abv.bg
п.к 3750  гр. Димово, ул.”Георги Димитров” № 137
РЕШЕНИЕ№14
взето с Протокол № 3 /28.12.2023 година
ОТНОСНО: Даване на съгласие за промяна на трайното  предназначението на територията на ПИ с идентификатор 43027.63.1 по КККР на село Лагошевци, община Димово, засегнат от трасето на жп линията Видин – София, железопътен участък Видин – Медковец от земеделска в горска територия
На основание: чл 21, ал. 1, т. 8 и ал. 2 от ЗМСМА, във връзка с изпълнение на процедурата по чл. 81 от ЗГ,
ОБЩИНСКИ СЪВЕТ – ДИМОВО
РЕШИ:
1. Дава съгласие за промяна на трайното предназначение на ПИ с идентификатор  43027.63.1 по КККР на село Лагошевци, община Димово, терен с начин на трайно ползване Гори и храсти в земеделски земи, в местността „Барата/Пивницата“ с площ 196 088 кв. м., категория на земята: 0, собственост на Община Димово, за който имот е съставен Акт за частна общинска собственост № 2001 от 21.11.2023 година от земеделска територия в горска територия.

2. Възлага и упълномощава Кмета на Община Димово да предприеме и извърши всички необходими последващи правни и фактически действия по изпълнение на процедурата по промяна на трайното предназначение на територията на имота в контекста на чл. 81 от Закона за горите и взетото по точка1 решение.

МОТИВИ  С Решение № 509 от 08.07.2011 година на Министерски съвет железопътната линия Видин – София, част от която е железопътен участък Видин – Медковец, е обявен за обект с национално значение.
С писмо с изх. № ЖП-43653/12.10.2023 година от инж. Албена Трайкова – Ръководител на проект „Видин – София“ към ДП „НКЖИ“, във връзка с със законосъобразното приключване на процедурата по одобрение на изготвения проект на ПУП и предвид обстоятелството, че имот с идентификатор 43027.63.1 по КККЗ на село Лагошевци, община Димово е общинска собственост, е необходимо да се вземе Решение на Общински съвет Димово,  за осъществяване на процедурата по промяна на трайното предназначение на цитирания поземлен имот от земеделска в горска територия.

На основание чл.45, ал. 3 от ЗМСМА и чл. 59, ал. 2 т. 7 от АПК и чрез Общински съвет Димово решението може да бъде обжалвано в 14 дневен срок пред Административен съд Видин.
ОЛЕГ МИКОВ

Председател на Общински съвет - Димово
